Hrvatski sabor
20040602

Pa ja nisam imala nikakve ni crne slutnje, ni, ni najave ni ništa. Ja sam citirala jednu raspravu kolege Šukera ovdje u Saboru kada smo raspravljali o memorandumu MMF-a i ja se s tim slažem. A ja bih htjela da se i on složi danas s time. A što se tiče PDV-a nikad ja nisam rekla niti itko iz Kluba SDP-a nije rekao da nitko neće dobiti ništa. PDV je neutralan za gospodarstvo. On neće donijeti nikakve gospodarske efekte, ali PDV je jako nepravedan za one koji ga plaćaju jer ga u jednakoj stopi plaćaju i bogati i siromašni, i oni koji kupuju najnužnije namirnice i oni koji kupuju luksuzne predmete. U tome je problem. Mogli smo promijeniti da smo imali bolju gospodarsku situaciju. Ja neću reći da je za to kriv samo HDZ. Za to je kriv i rat, za to je kriva tranzicija. Mnoge zemlje su u toj tranziciji iz društvenog ili državnog u privatno vlasništvo imali velike probleme. Zašto bi Hrvatska bila izvan toga?